བྱོར་ལ༔རང་དབང་མེད་པར་ཡང་ཡང་རྐྱེན་གྱིས་བཅོམ༔ད་ནི་འདུག་པའི་དབང་མི་ལྡན་པར་བྱས༔ང་ནི་མ་ཉེས་མ་ཡོ་མཁྱེན་ལྡན་རྣམས༔བསྐལ་པ་དཔག་ཏུ་མེད་པའི་སྔོན་རོལ་ནས༔བསླུ་བ་མཁན་གྱིས་འཁོར་བའི་གཡང་སར་བསླུས༔མཐོ་རིས་ཐར་པའི་ལམ་ལས་རིང་དུ་བཀར༔སྡུག་བསྔལ་མེད་ལ་སྡུག་བསྔལ་ཁུར་ཆེན་བཀལ༔ད་ལྟ་སྐད་ཅིག་དལ་ཐོབ་སྐབས་འདིར་ཡང་༔ལྷ་ཆོས་དོན་གཉེར་སྡིག་པ་སྤངས་པའི་མོད༔ཉེས་བྱེད་དགྲ་བགེགས་ཕོ་མོ་དགྲ་རུ་ལངས༔ནག་ཕྱོགས་བདུད་ཀྱིས་བསླུ་མི་འཚུབས་བྱུང་ནས༔དམ་ཆོས་སྒྲུབ་ལ་བར་ཆད་བརྩམ་ནས་བྱུང་༔མཁྱེན་ལྡན་རྣམས་ཀྱིས་མཁྱེན་པས་དགོངས་མཛོད་ཅིག༔མི་འདོར་མཁྱེན་བརྩེ་མངའ་རྣམས་མཁྱེན་རེ་རན༔རྟག་ཏུ་དམ་ལྡན་དཔུང་ལ་ཡོད་སྲིད་ན༔ད་ལྟ་བདག་གི་དཔུང་ལ་བྱོན་རེ་རན༔བཀའ་ཡི་སྲུང་མར་དམ་ཚིག་གནས་གྱུར་ན༔དམ་ཉམས་དགྲ་བགེགས་ད་ལྟ་གསོད་རེ་རན༔ཆོས་བཞིན་སྤྱོད་ལ་ནུས་མཐུ་ཡོད་སྲིད་ན༔ད་ལྟ་བརྣག་པའི་དགྲ་བགེགས་གསོད་རེ་རན༔དཀོན་མཆོག་གསུམ་ལ་བདེན་པ་ཡོད་སྲིད་ན༔བསླུ་བྱེད་ནག་ཕྱོགས་བདུད་བགེགས་བསྒྲལ་རེ་རན༔མཁྱེན་ལྡན་སྲིད་ན་མཁྱེན་བརྩེས་དགོངས་རེ་རན༔མཁྱེན་བརྩེའི་ཐུགས་ཀྱིས་བདག་ལ་ད་དགོངས་ཤིག༔མི་གནོང་ཡེ་ཤེས་ལྷ་ལ་མཁྱེན་པར་གསོལ༔ཆོས་སྒྲུབ་རྣལ་འབྱོར་དམ་ལྡན་བདག་ཅག་ནི༔ཐུགས་རྗེས་ཡལ་བར་དོར་ན་སུ་ལ་རེ༔སྒོམ་སྒྲུབ་ལྷུར་ལེན་བྱས་པའི་དོན་དེ་གང་༔མཁྱེན་ཅིག་དགོངས་ཤིག་ཞལ་བཞེས་རྡོ་རྗེའི་ཚིག༔དམ་ཚིག་དུས་ལ་བབ་པོ་ས་མ་ཡ༔དེ་ནས་གཟུ་དཔང་བསྒྲལ་དཔང་ལ༔དམར་གཏོར་ཁྲག་སྐྱེམས་བཤམས་ནས་སུ༔རྔམས་བརྗིད་ཁྲོས་པས་འདི་སྐད་དོ༔ཀྱཻ༔བརྒྱུད་གསུམ་བླ་མ་གཟུ་དང་དཔང་ལ་དགོངས༔ཡི་དམ་ལྷ་ཚོགས་གཟུ་དང་དཔང་ལ་དགོངས༔མ་ཚོགས་མཁའ་འགྲོ་གཟུ་དང་དཔང་ལ་དགོངས༔བསྟན་སྲུང་ཕོ་མོ་གཟུ་དང་དཔང་ལ་དགོངས༔རྣལ་འབྱོར་བདག་ནི་མ་ཉེས་མ་ལན་མོད༔ཆོས་བཞིན་སྤྱོད་ཀྱང་སྡིག་པ་སྒོ་ཉལ་བྱུང་༔ཚུལ་བཞིན་སྤྱོད་ཀྱང་ཚུལ་མིན་སུན་འབྱིན་བྱུང་༔སྒོམ་སྒྲུབ་བྱས་ཀྱང་བསླུ་བྱེད་བདུད་ཀྱིས་འཕྲོག༔གཅིག་པུར་འདུག་ཀྱང་དགྲ་བགེགས་གློ་བུར་ལངས༔གདུག་ཅན་དམ་ཉམས་དགྲ་བགེགས་ལས་ངན་འདིས༔ཇི་ལྟར་བྲོས་ཀྱང་མ་ཐར་སླེབ་ནས་བྱུང་༔གང་ལྟར་གབ་ཀྱང་མ་ཤོར་ཟིན་ནས་བྱུང་༔ཡས་གླུད་འཇལ་ཀྱང་མ་ཕན་ཇེ་རྔམས་ནས༔བྲོས་དེད་གབ་ཟིན་ཐར་ཐབས་མ་མཆིས་པས༔མི་བྱེད་དབང་མེད་དྲག་པོའི་མཐུ་ལ་བརྩོན༔མ་གཡེལ་མ་འགྱངས་ཡེ་ཤེས་ལྷ་ཚོགས་རྣམས༔དམ་ཉམས་བསྟན་བཤིག་ལས་ངན་དགྲ་བགེགས་འདིས༔སངས་རྒྱས་བསྟན་པ་གཉན་པོ་རྫུན་གྱེར་བཤིག༔དཀོན་མཆོག་གསུམ་གྱི་དབུ་འཕང་འདི་ཡིས་སྨད༔ཉེས་མེད་སེམས་ཅན་རྣམས་ལ་འདི་ཡིས་འཚེ༔དགོན་སྡེ་ཚོགས་གྲྭའི་ཆོས་ཁྲིམས་འདི་ཡིས་བཤིག༔མི་རུང་དགེ་འདུན་ལུས་ལ་མཚོན་དབལ་བཏབ༔མི་ཕྱེད་མཐུན་པའི་མཆེད་ལྕམ་དབྱེན་གྱིས་ཕྱེས༔མི་དགེ་སྡིག་པའི་ཁྲིམས་ར་འདི་ཡིས་བཙུགས༔ལེགས་ལམ་དགེ་བ་བཅུ་པོ་འདི་ཡིས་བཅད༔ཡེ་ཤེས་ལྷ་ལ་སྐུར་བཏབ་དད་ལྡན་བཟློག༔བསྟན་སྲུང་དམ་ཅན་རྣམས་ལ་བརྙས་བཙུག་བྱས༔བདེན་པའི་དམ་ཆོས་རྫུན་དུ་ཟོག་ལ་གླེང་༔མཚན་ལྡན་བླ་མའི་སྐུ་ལ་འདི་ཡིས་བསྡོས༔རྣལ་འབྱོར་བདག་གི་ལུས་སྲོག་དཀོར་ལ་བབ༔དེ་འདྲའི་ཉེས་ཅན་དམ་ཉམས་ལས་ངན་འདི༔གང་ན་གནས་ཀྱང་མྱུར་དུ་ཁུག་ལ་སྒྲོལ༔ཁྱོད་ཅག་དམ་ཚིག་ཐུགས་དམ་དུས་ལ་བབ༔མ་གཡེལ་མ་འགྱངས་བླ་མ་དཀོན་མཆོག་གསུམ༔ད་ལྟ་ཉིད་དུ་དྲག་པོའི་ཕྲིན་ལས་མཛོད༔ཡེ་ཤེས་དང་ནི་ལས་ལ་གྲུབ་པ་ཡི༔བཀའ་ཡི་ཆོས་སྐྱོང་སྲུང་མ་ཐམས་ཅད་ཀྱི༔མཆོད་སྦྱིན་སྐྱེམས་དང་དམར་གཏོར་འདི་བཞེས་ལ༔དམ་ཉམས་དགྲ་བགེགས་བསྒྲལ་བའི་ཕྲིན་ལས་མཛོད༔ལེགས་ཉེས་སྟངས་འཛིན་དམ་ཚིག་རྗེས་གཅོད་ཅིང་༔འཇིག་རྟེན་ལས་འདས་འཇིག་རྟེན་ཚུལ་འཛིན་པའི༔གསང་སྔགས་བཀའ་ཡི་སྲུང་མ་ཐམས་ཅད་ཀྱིས༔མཆོད་སྦྱིན་སྐྱེམས་དང་དམར་གཏོར་འདི་བཞེས་ལ༔དམ་ཉམས་དགྲ་བགེགས་བསྒྲལ་བའི་ཕྲིན་ལས་མཛོད༔མཐུ་རྩལ་རྫུ་འཕྲུལ་ཐོགས་པ་མི་མངའ་བའི༔མྱུར་མགྱོགས་ཤུགས་ལྡན་ཡུལ་ལྷ་གཞི་བདག་རྣམས༔མཆོད་སྦྱིན་སྐྱེམས་དང་དམར་གཏོར་འདི་བཞེས་ལ༔དམ་ཉམས་དགྲ་བགེགས་བསྒྲལ་བའི་ཕྲིན་ལས་མཛོད༔དུས་ལ་བབ་བོ་བཛྲ་ས་མ་ཡ༔དམ་ཚིག་གཉན་གྱིས་ཕྲིན་ལས་བཅོལ་བ་ཡིན༔མ་འདའ་དམ་ཚིག་དབང་གིས་མྱུར་དུ་སྒྲུབས༔ཡིད་ལ་བརྣག་པའི་དགྲ་བགེགས་འདི་རྣམས་ཀྱང་༔རི་བོའི་རྩེ་དང་རྒྱ་མཚོའི་གཏིང་ལ་སོགས༔ཁམས་གསུམ་གང་ན་ཡོད་ཀྱང་མ་ཤོར་བར༔ལས་ཀྱི་ལིངྒ་འདི་ལ་གཉིས་མེད་ཁུག༔ཨོཾ་སརྦ་བུདྡྷ་དྷརྨ་སངྒ་བཛྲ་ས་མ་ཡ༔སརྦ་གུ་རུ་དྷེ་ཝ་ཌཱ་ཀི་ནི་བཛྲ་ས་མ་ཡ༔སརྦ་དྷརྨ་པཱ་ལ་ཀྵེ་ཊ་པཱ་ལ་ལོ་ཀ་པཱ་ལ་ས་མ་ཡ༔དམ་ཚིག་དུས་ལ་བབ་བོ༔དྲག་པོ་མངོན་སྤྱོད་ཀྱི་ཕྲིན་ལས་དུས་ལ་བབ་བོ༔དུས་ད་ལྟའོ༔ཞག་དོ་ནུབ་བོ༔ལས་དེ་ལས་མ་འགྱངས༔དེ་ལས་མ་འདའ་བར་དམ་ཚིག་གིས་བསྐུལ༔དད་པས་འབོད༔རེ་བས་སྒྲུབ༔དོན་མཆིས་པར་མཛོད༔ཁྱེད་ཅག་གིས་ཞལ་བཞེས་པ་རྡོ་རྗེའི་ཚིག༔བདག་གིས་བསྐུལ་འབོད་ཀྱང་རྡོ་རྗེའི་ཚིག་དཔང་དུ་མཆིས་སོ༔བཛྲ་ས་མ་ཡ༔བཛྲ་ས་མ་ཡ༔བཛྲ་ས་མ་ཡ༔ཞེས་བརྗོད་ལ་སྐྱེམས་གཏོར་ཕུལ་ལོ༔དེ་ནས་ཕུར་པ་བསྐྱེད་ཆོག་ལ༔ཕུར་པ་ལག་ཏུ་ཐོགས་ལ་ཐལ་མོ་སྦྱར་བའི་བར་དུ་བཟུང་ནས༔རང་ཉིད་དྲག་པོ་དཔལ་ཆེན་པོའི་སྐུར་གསལ་བའི་ལག་གཡས་ཟླ་བའི་དལ་ལ་ཨོཾ་ཧཱུྃ་སྭཱ་ཨཱཾ་ཧཱ་ལས་དཔའ་བོ་ཡབ་ལྔར་བསྒོམ༔ལག་གཡོན་ཉི་མའི་དལ་ལ་མཱུཾ་ལཱཾ་མཱཾ་པཱཾ་ཏཱཾ༔ལས་དཔའ་མོ་ཡུམ་ལྔར་བསྐྱེད་དོ༔རིགས་ལྔ་ཡབ་ཡུམ་སྙོམས་པར་ཞུགས་པའི་བྱང་ཆུབ་སེམས་ལས་བྱུང་བའི་ཡི་གེ་ཧཱུྃ་ཡིག་མཐིང་ནག་ཚེགས་དྲག་དང་བཅས་པར་གྱུར༔དེ་ལས་འོད་ཟེར་ཡར་འཕྲོས༔རྒྱལ་བ་རྣམས་ལ་མཉེས་པའི་མཆོད་པ་འབུལ༔ཐུགས་རྗེ་བྱིན་རླབས་མཐུ་སྟོབས་ནུས་རྩལ་ཐམས་ཅད་འོད་ཟེར་གྱི་རྣམ་པར་ཚུར་འདུས་ཏེ་ཧཱུྃ་ཡིག་ལ་ཐིམ༔མར་འཕྲོས་པས་འགྲོ་བ་རིགས་དྲུག་གི་འཁྲུལ་པ་ཆོས་ཉིད་ཀྱི་ངང་དུ་བཤིག༔སྲོག་གི་ཡི་གེ་ཨ་ནྲྀ་སུ་ཏྲི་པྲེ་དུ་དྲུག་པོ་ཡེ་ཤེས་ཀྱི་མེས་བསྲེགས༔ཧཱུྃ་ཡིག་མཐིང་ནག་ཡེ་ཤེས་གྱི་མེ་འབར་བ་དྲུག་ཏུ་གྱུར་ནས་ཧཱུྃ་ཡིག་ལ་ཐིམ་པས་འགྲོ་བ་རིགས་དྲུག་གི་སྲོག་འདུས་པར་བསམ༔ཧཱུྃ་ཡིག་ཡོངས་སུ་གྱུར་པ་ལས་དཔལ་ཆེན་རྟ་མགྲིན་ཡང་ཁྲོས་ནག་པོ་ཞལ་གཅིག་ཕྱག་གཉིས་ཀྱིས་གནམ་ལྕགས་ཀྱི་ཕུར་པ་ཐུགས་ཀར་འདྲིལ་བ༔ཞལ་གདངས་ཤིང་ལྗགས་འདྲིལ་བ་རྣོ་དཀར་གྱི་མཆེ་བ་གཙིགས་པ༔སྤྱན་གསུམ་སྡང་མིག་ཏུ་གཡོ་ཞིང་སྤྱན་རྩ་ལས་གློག་སྟོང་འཁྱུག་པ༔དབུ་སྐྲ་དམར་སེར་གྱེན་དུ་བརྫེས་པའི་ཁྲོད་ན་རྟ་མགོ་ལྗང་ཞུར་རྟ་སྐད་ལྷང་ལྷང་ལྟ་བུར་སྒྲོགས་པ༔སྐུ་སྨད་གནམ་ལྕགས་ཀྱི་ཕུར་པ་མགར་གྱིས་སོལ་མེ་ནས་ཐོན་པ་ལྟ་བུ་ལས་ཕུར་པའི་ཚྭ་ཚྭ་འཕྲོ་བ༔དབུའི་དུང་ཁང་ན་བདེ་གཤེགས་ཞི་བ་རིགས་ལྔའི་ལྷ་ཚོགས་ཕོ་བྲང་དང་བཅས་པ༔ཐུགས་ཀར་ཁྲག་འཐུང་རིགས་ལྔའི་དཀྱིལ་འཁོར༔རྒྱ་མདུད་འོག་མར་སྲིད་པ་མ་མོའི་དཀྱིལ་འཁོར་ཡོངས་སུ་རྫོགས་པར་བསམ༔དེ་ལས་འོད་འཕྲོས་པས་དེ་བཞིན་གཤེགས་པ་ཐམས་ཅད་ཀྱི་སྐུ་ལ་མཉེས་པའི་མཆོད་པ་འབུལ༔སྐུའི་རྒྱུད་རབ་ཏུ་བསྐུལ་ནས་དབང་བྱིན་མཐུ་ནུས་ཐམས་ཅད་འོད་ཕུང་དཀར་པོའི་རྣམ་པར་ཚུར་འདུས་ཏེ་ཕུར་པ་ལ་ཐིམ་པས་སྐུའི་དབང་ཐོབ་ཅིང་རྡོ་རྗེའི་སྐུ་འགྱུར་བ་མེད་པས་རྒྱས་གདབ་པར་བསམ༔ཨོཾ་བཛྲ་ཀྲོ་དྷ་ཧྱ་གྲཱི་ཝ་ཀཱི་ལི་ཀཱི་ལ་ཡ་སརྦ་ཀཱ་ཡ་ཨ་བྷི་ཥིཉྩ་ཨོཾ༔སླར་ཡང་འོད་འཕྲོས་པས་རྒྱལ་བ་ཐམས་ཅད་ཀྱི་གསུང་ལ་མཉེས་པའི་མཆོད་པ་འབུལ༔གསུང་གི་རྒྱུད་རབ་ཏུ་བསྐུལ་ནས༔གསུང་གསང་བའི་དབང་བྱིན་ནུས་མཐུ་ཐམས་ཅད་འོད་ཟེར་དམར་པོའི་རྣམ་པར་ཚུར་འདུས་ཏེ་ཕུར་པ་ལ་ཐིམ་པས་གསུང་གི་དབང་ཐོབ༔རྡོ་རྗེའི་གསུང་འགགས་པ་མེད་པས་རྒྱས་གདབ་པར་བསམ༔ཨོཾ་བཛྲ་ཀྲོ་དྷ་ཧྱ་གྲཱི་ཝ་ཀཱི་ལི་ཀཱི་ལ་ཡ་སརྦ་ཝཱཀ་ཨ་བྷི་ཥིཉྩ་ཨཱཿཡང་འོད་ཟེར་དཔག་ཏུ་མེད་པ་འཕྲོས་པས་དེ་བཞིན་གཤེགས་པ་ཐམས་ཅད་ཀྱི་ཐུགས་ལ་མཉེས་པའི་མཆོད་པ་འབུལ༔ཐུགས་དམ་གྱི་རྒྱུད་རབ་ཏུ་བསྐུལ་ཏེ་ཐུགས་ཀྱི་དབང་བྱིན་མཐུ་ནུས་ཐམས་ཅད་འོད་ཕུང་མཐིང་ནག་གི་རྣམ་པར་ཚུར་འདུས་ཏེ་ཕུར་པ་ལ་ཐིམ་པས་ཐུགས་གཡོ་བ་མེད་པའི་དབང་ཐོབ༔མི་འཁྲུལ་བ་ཐུགས་ཡེ་ཤེས་རྡོ་རྗེ་རྒྱས་གདབ་པར་བསམ༔ཨོཾ་བཛྲ་ཀྲོ་དྷ་ཧྱ་གྲཱི་ཝ་ཀཱི་ལི་ཀཱི་ལ་ཡ་སརྦ་ཙིཏྟ་ཨ་བྷིཉྩ་ཧཱུྃ༔ཞེས་དབང་བསྐུར་བས༔ཕུར་པ་དེ་ཉིད་རྣོ་ངར་ནུས་པ་དང་ལྡན་ཞིང༔འདྲིལ་བ་ཙམ་གྱིས་སྣང་སྲིད་གཡོ་ཞིང་༔ཕྱར་བ་ཙམ་གྱིས་ཁམས་གསུམ་སྒྲོལ་བའི་མཐུ་སྟོབས་དང་ལྡན་པར་བསམ༔རྩ་སྔགས་ལན་གསུམ༔དེ་ནས་ཚེ་ལུང་བྱ་བ་ནི༔ཕུར་པ་དེ་ཉིད་དམིགས་བྱའི་སྙིང་གར་གདབ་པས་དགྲ་བོའི་ཚེ་བསོད་ནམས་ཐམས་ཅད་ནྲྀ་ལྗང་གུར་གྱུར་པ་ཕུར་པའི་ཁོང་གསེང་ནས་ཡར་དྲངས་ཏེ་སྤྱི་བོ་ནས་ཐོན་ཏེ་བདག་ཉིད་ཀྱི་ཐུགས་ཀའི་ཧཱུྃ་ལ་ཐིམ་པས༔རང་ཉིད་བཀྲག་མདངས་གཟི་བརྗིད་མཐུ་རྩལ་ནུས་སྟོབས་དང་ལྡན་པར་བསམ༔དེ་ནས་ཁྲུས་ལུང་བྱ་བ་ནི༔ཡང་ཕུར་པའི་རྩེ་མོ་ནས་འོད་འཕྲོས་པས་ཁོ་ཡི་རྒྱུད་ཀྱི་སྒྲིབ་གཉིས་བག་ཆགས་ཐམས་ཅད་སངས་ཀྱིས་དག་ནས་རྣམ་པར་ཤེས་པ་ཨ་ཡིག་དཀར་པོ་དྲི་མ་མེད་པ་ཞིག་ཏུ་གྱུར༔དེ་ནས་གནས་ལུང་ནི༔ཡང་དགྲ་བགེགས་ཀྱི་སྙིང་གར་ཕུར་པ་བཏབ་པ་ཙམ་གྱིས་སྙིང་གི་དཀྱིལ་ན་སྲོག་གི་རྟེན་ཁྲག་གི་དྭངས་མ་དམར་པོ་རྒྱ་སྲན་ཙམ་པ་དེ་ན་རྣམ་ཤེས་ཀྱི་རྟེན་ཐིག་ལེ་དཀར་པོ་ཡུངས་འབྲུ་ཙམ་དེ་ལ་ཕུར་པ་བཏབ་པས་ཁྲག་གི་དྭངས་མ་དེ་ཆུ་ཐིག་ལ་ལྕགས་སྲེག་བཏབ་པ་བཞིན་དུ་སྐམ༔སྲོག་རྩ་དཀར་པོ་དེ་སྤུ་ཤད་མེ་ལ་བསྲེགས་པ་ལྟར་བསྲེགས༔རླུང་གི་འཕྲོ་འདུ་དྲུང་ནས་འབྱིན་ཅིང་བཅད༔རྣམ་པར་ཤེས་པའི་ངོ་བོ་ཐིག་ལེ་ཡུངས་འབྲུ་ཙམ་དེ་ཕུར་པའི་རྩེ་མོར་འུབ་ཀྱིས་འདུས་ཏེ་ཁོང་གསེང་ནས་ཡར་འདྲེན་ཅིང་གནས་གསུམ་གྱི་ལྷ་རྣམས་གྱི་ཐུགས་གསང་བརྒྱུད་དེ་སྐར་མདའ་ཆད་པ་བཞིན་དུ་མདུན་བསྐྱེད་གཙོ་བོའི་ཐུགས་ཀར་ཐིམ་པས་ཆོས་ཉིད་ཀྱི་ཀློང་དུ་སད་ནས་སངས་རྒྱས་པར་བསམ༔དྷརྨ་ཀཱ་ཡ་ཨ་ཨཱ༔ཕཊ༔བརྗོད་པས་ཆོས་ཀྱི་དབྱིངས་སུ་སངས་རྒྱས་པར་བསམ༔དེ་ནས་གཟུགས་ཕུང་བཤིག་པར་བྱེད་པ་ལ༔དང་པོ་ཕུར་ཐུན་ཐོགས་ལ༔ཧཱུྃ་བྷྱོ༔ཆོས་ཀྱི་དབྱིངས་ལས་རང་བྱུང་གྲུབ་པའི་ལྷ༔དབང་དྲག་རོལ་པའི་ཐུགས་དམ་དུས་ལ་བབ༔བཞེངས་ཤིག་མངོན་སྤྱོད་མཛད་པའི་དུས་ལ་བབ༔དམ་ཉམས་དགྲ་བགེགས་སྡིག་ཅན་ལྔ་ཕུང་ལ༔རྡོ་རྗེ་ཕུར་བུའི་དབལ་ཐོབ་རྡུལ་དུ་རློགས༔རྣམ་པར་ཤེས་པ་ཆོས་ཀྱི་དབྱིངས་སུ་སྤོར༔ཉོན་མོངས་འཁྲུལ་པའི་རྣམ་རྟོག་རྩད་ནས་ཆོད༔ཨོཾ་བཛྲ་ཀྲོ་དྷ་ཧྱ་གྲཱི་ཝ་བཛྲ་ས་མ་ཡ༔དགྲ་བགེགས་ནྲྀ་ཏྲི་སརྦ་ཤ་ཏྲུཾ་མཱ་ར་ཡ་རྦད་རྦད་ནན་ཐུན་བྷྱོ༔ཡུངས་ཐུན་ཐོགས་ལ༔ཧཱུྃ་བྷྱོ༔ཆོས་ཀྱི་དབྱིངས་ནས་རང་བྱུང་གྲུབ་པའི་ལྷ༔དབང་དྲག་རོལ་པའི་ཐུགས་དམ་དུས་ལ་བབ༔བཞེངས་ཤིག་མངོན་སྤྱོད་མཛད་པའི་དུས་ལ་བབ༔དམ་ཉམས་སྡིག་ཅན་དགྲ་བགེགས་ལྔ་ཕུང་ལ༔ཡུངས་ཐུན་དྲག་པོ་ཐོབ་ལ་རྡུལ་དུ་རློགས༔རྣམ་པར་ཤེས་པ་ཆོས་ཀྱི་དབྱིངས་སུ་སྤོར༔ཉོན་མོངས་འཁྲུལ་པའི་རྣམ་རྟོག་རྩད་ནས་ཆོད༔ཨོཾ་བཛྲ་ཀྲོ་དྷ་ཧྱ་གྲཱི་ཝ་བཛྲ་ས་མ་ཡ༔དགྲ་བགེགས་ནྲི་ཏྲི་སརྦ་ཤ་ཏྲུཾ་མཱ་ར་ཡ་རྦད་རྦད་ནན་ཐུན་བྷྱོ༔ཁྲག་ཐུན་ཐོགས་ལ༔ཧཱུྃ༔ཆོས་ཀྱི་དབྱིངས་ནས་རང་བྱུང་གྲུབ་པའི་ལྷ༔དབང་དྲག་རོལ་པའི་ཐུགས་དམ་དུས་ལ་བབ༔བཞེངས་ཤིག་མངོན་སྤྱོད་མཛད་པའི་དུས་ལ་བབ༔དམ་ཉམས་སྡིག་ཅན་དགྲ་བགེགས་ལྔ་ཕུང་ལ༔ཁྲག་ཐུན་དྲག་པོ་ཐོབ་ལ་རྡུལ་དུ་རློགས༔རྣམ་པར་ཤེས་པ་ཆོས་ཀྱི་དབྱིངས་སུ་སྤོར༔ཉོན་མོངས་འཁྲུལ་པའི་རྣམ་རྟོག་རྩད་ནས་ཆོད༔ཨོཾ་བཛྲ་ཀྲོ་དྷ་ཧྱ་གྲཱི་ཝ་བཛྲ་ས་མ་ཡ༔དགྲ་བགེགས་ནྲྀ་ཏྲི་སརྦ་ཤ་ཏྲུཾ་མཱ་ར་ཡ་རྦད་རྦད་ནན་ཐུན་བྷྱོ༔མཚེ་ཐུན་ཐོགས་ལ༔ཧཱུྃ་བྷྱོ༔ཆོས་ཀྱི་དབྱིངས་ནས་རང་བྱུང་གྲུབ་པའི་ལྷ༔དབང་དྲག་རོལ་པའི་ཐུགས་དམ་དུས་ལ་བབ༔བཞེངས་ཤིག་མངོན་སྤྱོད་མཛད་པའི་དུས་ལ་བབ༔དམ་ཉམས་སྡིག་ཅན་དགྲ་བགེགས་ལྔ་ཕུང་ལ༔མཚེ་ཐུན་དྲག་པོ་ཐོབ་ལ་རྡུལ་དུ་རློགས༔རྣམ་པར་ཤེས་པ་ཆོས་ཀྱི་དབྱིངས་སུ་སྤོར༔ཉོན་མོངས་འཁྲུལ་པའི་རྣམ་རྟོག་རྩད་ནས་ཆོད༔ཐུན་སྔགས༔དུག་ཐུན་ཐོགས་ལ༔ཧཱུྃ་བྷྱོ༔ཆོས་ཀྱི་དབྱིངས་ནས་རང་བྱུང་གྲུབ་པའི་ལྷ༔དབང་དྲག་རོལ་པའི་ཐུགས་དམ་དུས་ལ་བབ༔བཞེངས་ཤིག་མངོན་སྤྱོད་མཛད་པའི་དུས་ལ་བབ༔དམ་ཉམས་སྡིག་ཅན་དགྲ་བགེགས་ལྔ་ཕུང་ལ༔དུག་ཐུན་དྲག་པོ་ཐོབ་ལ་རྡུལ་དུ་རློགས༔རྣམ་པར་ཤེས་པ་ཆོས་ཀྱི་དབྱིངས་སུ་སྤོར༔ཉོན་མོངས་འཁྲུལ་པའི་རྣམ་རྟོག་རྩད་ནས་ཆོད༔ཐུན་སྔགས༔མཚོན་ཐུན་ཐོགས་ལ༔ཧཱུྃ་བྷྱོ༔ཆོས་ཀྱི་དབྱིངས་ནས་རང་བྱུང་གྲུབ་པའི་ལྷ༔དབང་དྲག་རོལ་པའི་ཐུགས་དམ་དུས་ལ་བབ༔བཞེངས་ཤིག་མངོན་སྤྱོད་མཛད་པའི་དུས་ལ་བབ༔དམ་ཉམས་སྡིག་ཅན་དགྲ་བགེགས་ལྔ་ཕུང་ལ༔མཚོན་ཆ་སྣ་ཚོགས་དབལ་ཐོབ་རྡུལ་དུ་རློགས༔རྣམ་པར་ཤེས་པ་ཆོས་ཀྱི་དབྱིངས་སུ་སྤོར༔ཉོན་མོངས་འཁྲུལ་པའི་རྣམ་རྟོག་རྩད་ནས་ཆོད༔ཐུན་སྔགས༔མདའ་ཐུན་ཐོགས་ལ༔ཧཱུྃ་བྷྱོ༔ཆོས་ཀྱི་དབྱིངས་ནས་རང་བྱུང་གྲུབ་པའི་ལྷ༔དབང་དྲག་རོལ་པའི་ཐུགས་དམ་དུས་ལ་བབ༔བཞེངས་ཤིག་མངོན་སྤྱོད་མཛད་པའི་དུས་ལ་བབ༔དམ་ཉམས་སྡིག་ཅན་དགྲ་བགེགས་ལྔ་ཕུང་ལ༔མདའ་ཐུན་དྲག་པོའི་དབལ་ཐོབ་རྡུལ་དུ་རློགས༔རྣམ་པར་ཤེས་པ་ཆོས་ཀྱི་དབྱིངས་སུ་སྤོར༔ཉོན་མོངས་འཁྲུལ་པའི་རྣམ་རྟོག་རྩད་ནས་ཆོད༔ཐུན་སྔགས༔རྡོ་ཐུན་ཐོགས་ལ༔ཧཱུྃ་བྷྱོ༔ཆོས་ཀྱི་དབྱིངས་ནས་རང་བྱུང་གྲུབ་པའི་ལྷ༔དབང་དྲག་རོལ་པའི་ཐུགས་དམ་དུས་ལ་བབ༔བཞེངས་ཤིག་མངོན་སྤྱོད་མཛད་པའི་དུས་ལ་བབ༔དམ་ཉམས་སྡིག་ཅན་དགྲ་བག